Komission direktiivi 92/9/ETY, annettu 19 päivänä helmikuuta 1992, öljy- ja kuitukasvien siementen pitämisestä kaupan annetun neuvoston direktiivin 69/208/ETY tiettyjen liitteiden muuttamisesta



Virallinen lehti nro L 070 , 17/03/1992 s. 0025 - 0026

Suomenk. erityispainos Alue 3 Nide 41 s. 0095

Ruotsink. erityispainos Alue 3 Nide 41 s. 0095



KOMISSION DIREKTIIVI, annettu 19 päivänä helmikuuta 1992, öljy- ja kuitukasvien siementen pitämisestä kaupan annetun neuvoston direktiivin 69/208/ETY tiettyjen liitteiden muuttamisesta (92/9/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(1), sellaisena kuin se on viimeksi muutettuna direktiivillä 90/654/ETY(2), ja erityisesti sen 20 a artiklan, sekä katsoo, että tieteellisen ja teknisen tietämyksen kehitys huomioon ottaen direktiivin 69/208/ETY liitteitä I ja II on muutettava soijalla esiintyvien vahingollisten organismien osalta jäljempänä esitetyistä syistä, nykyisen tieteellisen ja teknisen tietämyksen mukaisesti Pseudomonas syringae pv. glycineaa, Diaporthe phaseolorum var. caulivoraa ja var. sojaeta, Phialophora gregataa ja Phytophthora megasperma f. sp. glycineaa pidetään vahingollisina organismeina, joiden kulkeutuminen tiettyihin jäsenvaltioihin voidaan kieltää yhteisön kasvien suojelujärjestelmällä, joka otettiin käyttöön neuvoston direktiivin 77/93/ETY(3) mukaisesti, direktiivin 77/93/ETY kyseisiä liitteitä muutetaan kyseisten organismien todellisen leviämisen huomioon ottamiseksi, kuitenkin on suotavaa huolehtia siitä, että edellä mainittujen vahingollisten organismien, jotka voivat vähentää siementen käyttöarvoa, esiintyminen olisi mahdollisimman vähäistä, Pseudomonas syringae pv. glycinealle ja Diaporthe phaseolorum var. caulivoralle ja var. sojaelle on suotavaa vahvistaa asianmukaiset soijan siemeniin sovellettavat vaatimukset näiden siementen käyttöarvon säilyttämiseksi kyseisten vahingollisten organismien aiheuttamasta tietynasteisesta saastumisesta huolimatta, siemenerien sisältämät roskat aiheuttavat Phialophora gregatan ja Phytophthora megasperma f. sp. glycinaen leviämisvaaran; olisi annettava asianmukaiset vaatimukset soijan siementen roskien enimmäispitoisuudesta mainittujen vahingollisten organismien aiheuttaman saastumisvaaran pienentämiseksi, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 69/208/ETY seuraavasti: 1) Lisätään seuraava lause liitteessä I olevaan 4 kohtaan: "Glycine maxilla tätä määräystä sovelletaan erityisesti organismeihin Pseudomonas syringae pv. glycinea, Diaporthe phaseolorum var. caulivora ja var. sojae, Phialophora gregata ja Phytophthora megasperma f. sp. glycinea." 2) Lisätään liitteessä II olevaan I jakson 3 kohtaan alakohta seuraavasti: "C. Glycine maxiin sovellettavat erityisvaatimukset tai muut edellytykset: a) Pseudomonas syringae pv. glycinean saastuttamien osanäytteiden enimmäismäärä vähintään 5 000 siemenen 5 osanäytteeseen jaetussa eränäytteessä saa olla enintään neljä. Jos epäiltyjä esiintymiä todetaan 5 osanäytteessä, asianmukaisilla biokemiallisilla määrityksillä voidaan eristämällä epäillyt esiintymät jokaisesta osanäytteestä viljelyalustalle varmistaa edellä annetut vaatimukset ja edellytykset. b) Diaporthe phaseolorumin saastuttamien siementen enimmäismäärä saa olla enintään 15 %. c) Roskien painoprosentti nykyisten kansainvälisten menetelmien mukaisesti määriteltynä saa olla enintään 0,3 %. Jäsenvaltiot voidaan 20 artiklassa vahvistetun menettelyn mukaisesti vapauttaa suorittamasta edellä annettuja erityisvaatimuksia tai muita edellytyksiä koskevaa tarkastusta, jollei aikaisemman kokemuksen perusteella ole syytä uskoa, että näitä vaatimuksia tai edellytyksiä ei ole noudatettu." 2 artikla Edellä 1 artiklassa tarkoitettuja vaatimuksia ja edellytyksiä tarkastellaan tarvittaessa uudelleen viimeistään 30 päivänä kesäkuuta 1995. 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1992. Jäsenvaltioiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 4 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä helmikuuta 1992. Komission puolesta Ray MAC SHARRY Komission jäsen (1) EYVL N:o L 169, 10.7.1969, s. 3 (2) EYVL N:o L 353, 17.12.1990, s. 48 (3) EYVL N:o L 26, 31.1.1977, s. 20